LOVRO KUŠČEVIĆ, još uvijek aktualni ministar uprave, već se dva dana od niza afera pokušava obraniti na Fejsu.

Kuščević je jučer u podužem postu na Facebooku naveo da "dio medija nastavlja objavljivati neistine" o njegovom radu dok je bio načelnik općine Nerežišća na Braču.



Danas je, pak, za sve okrivio lijeve aktiviste. Prvo se okomio na sociologa Srđana Dvornika koji ga je optužio da mu je oteo zemlju.

"Ne znam kako ga lakše opisati nego kao lijevog aktivista. Dok je Domovina još bila u ratu i dok su se spremale najveće vojne operacije za oslobođenje okupiranih teritorija, Bljesak i Oluja, Dvornik je 1994. počeo raditi kao izvršni direktor u Soroševom Institutu otvoreno društvo, koji će financirati oporbene stranke i udar na HDZ. Tamo je radio do smrti prvog hrvatskog predsjednika dr. Franje Tuđmana. Svojevremeno je osnivao Udruženje za Jugoslovensku inicijativu, a radio je u raznim domaćim i stranim ljevičarskim fundacijama", napisao je Kuščević na Facebooku.

A potom se okomio i na bivšu Dvornikovu suprugu, od koje se davno razveo, iako Kuščević piše da su "životni partneri", a koja o Kuščeviću nije rekla ni riječi.

Tekst se nastavlja ispod oglasa

"Politička aktivistica, feministica, osoba koja želi izbaciti vjeronauk iz škola i naravno životna partnerica Srđana Dvornika.

"Sjetite se što sam rekao, napadaju me lijevi aktivisti! Dok me ovakvi napadaju znam da sam na pravom putu!!!!!

I naravno da nisam ja cilj već sredstvo, oni nisu organizatori već oruđe, a cilj je ono što nisu uspjeli 1990.-tih sve uz pomoć Soroševog novca. Ovo su sve neoborive činjenice!", piše Kuščević.